باش ناظیرین معاوینی و حکومت سؤزجوسو نومان کورتولموش تورکیه‌نین اگمن و اگمنلیگینی قورویا‌جاق گوجه مالیک اؤلکه اولدوغونو سؤیله‌دی.
نومان کورتولموش ناظیرلر کابینتی‌نین توپلانتی سیندان سونرا آچیقلاما وئردی.
آوروپا اتفاقی‌نین کئچن هفته آچیقلادیغی تورکیه ایله باغلی ایرلیلییش راپورونون طرف‌لی و قبول ائدیلمز اولدوغونو بیل‌دیرن نومان کورتولموش دئدی کی، بو راپورون مقصدی تورکیه‌نی چتین وضعیته سالماقدیر. جانلی بومبا حادثه‌لرینده یوزلرله اینسانینی ایتیرمیش اؤلکه‌یک. اونلارین بئله دئدیک‌لرینی هئچ ائشیتدینیزمی: "بیز ترورلا موباریزه ائدن تورکیه‌نین یانیندایق". بیر دفعه اولسون "یانینیزداییق، دئدی‌لر؟ ایندی‌یه‌ده‌ک ترورو لعنتله‌دیلر؟ عکسینه تورکیه‌نین ترورلا موباریزه‌سین‌دن ناراسیز اولان بیر اوسلوب‌دان ایستیفاده ائتدی‌لر. 15 ژوئیه‌ده کی چئوریلیش جهدینده بئله آوروپا اتفاقی‌نین بیزیم یانیمیزدا اولدوغونو گؤرمه‌دیک. تنقیدلری قبول ائدریک، اما تهدیدکار سؤزلری قبول ائتمریک.
آوروپا اتفاقی‌نین دئموکراسی‌نین دوزگون ایشلمه‌سینه کمک ائتمک ایستییرسه تورکیه‌نی یالنیز بوراخماماسی‌نین واجیب‌لیگینی دیله گتیرن کورتولموش وورغولادی کی، تورکیه‌ده دئموکراسی‌نی قوروماق و گوجلن‌دیرمک موباریزه‌سینده آوروپا اتفاقی‌نین دستکینی گؤرمک ایستییر.
